OpenLLM-France/wikimedia huggingface dataset:
# Oda de Canterbury

Oda de Canterbury (Ànglia de l'Est?, c. 880 - 2 de juny de 958), dit també Oda el Bó o Oda el Sever, fou un religiós anglès de família danesa, 22è arquebisbe de Canterbury. És venerat com a sant per l'Església Catòlica i l'anglicanisme.

## Biografia

Va néixer probablement a Ànglia de l'Est, de pares danesos vinguts a Anglaterra cap al 865. Va esdevenir monjo benedictí a l'abadia francesa de Fleury-sur-Loire. El 927 fou nomenat bisbe de Ramsbury, i el 937 era al costat del rei Etelstan a la batalla de Brunanburgh. També va contribuir al retorn a França del nebot d'Etelstan, que es convertiria en Lluís IV.
El 942 fou investit arquebisbe de Canterbury. Intervingué amb encert en els afers religiosos i polítics. Va intervenir en els regnats d'Edmund el Magnífic, el seu germà Edred, i els seus fills Eduí el Bell i Edgard el Pacífic influint a la formulació del cos legislatiu del regne. En l'administració religiosa, va ampliar la catedral de Canterbury, va crear una diòcesi separada per a l'Ànglia de l'Est i va donar suport a les reformes monàstiques de sant Dunstà a Glastonbury.
Va morir el 2 de juny del 958. Va adquirir fama de preocupat pels necessitats i se li atribuïren alguns miracles. Fou canonitzat i la seva festivitat se celebra el 4 de juliol, i en alguns llocs el 2 de juny.
# Nutepelmén

Nutepelmén (en rus: Нутэпэльмен) és un poble del districte autònom de Txukotka, a Rússia, que el 2013 tenia 161 habitants.

## Enllaços externs

* Nutepelmén al lloc web de Txukotka Arxivat 2011-08-25 a Wayback Machine.
# O Cebreiro

Santa María do Cebreiro és una parròquia i localitat del municipi gallec de Pedrafita do Cebreiro, a la província de Lugo.
Tenia l'any 2015 una població de 138 habitants agrupats en 9 entitats de població: Barxamaior, O Cebreiro, Fonteferreira, Fontevedra, Foxos, A Lagúa, A Moeda, A Pedriña i A Pena da Seara.
Es troba en el Camí francès de Sant Jaume. Entre els seus llocs d'interès destaquen les típiques pallozas i el santuari de Santa María a Real, del segle ix.

## Referències

* ↑ Instituto Galego de Estatística
# Oedipina

Oedipina és un gènere d'amfibis de la família Plethodontidae. La seva àrea de distribució s'estén des de Mèxic fins a Equador.

## Taxonomia

* Oedipina alfaroi Dunn, 1921.
* Oedipina alleni Taylor, 1954.
* Oedipina altura Brami, 1968.
* Oedipina carablanca Brami, 1968.
* Oedipina collaris (Stejneger, 1907).
* Oedipina complex (Dunn, 1924).
* Oedipina cyclocauda Taylor, 1952.
* Oedipina elongata (Schmidt, 1936).
* Oedipina gephyra McCranie, Wilson i Williams, 1993.
* Oedipina gracilis Taylor, 1952.
* Oedipina grandis Brami et Duellman, 1970.
* Oedipina ignea Stuart, 1952.
* Oedipina maritima García-París i Wake, 2000.
* Oedipina pacificensis Taylor, 1952.
* Oedipina parvipes (Peters, 1879).
* Oedipina paucidentata Brami, 1968.
* Oedipina poelzi Brami, 1963.
* Oedipina pseudouniformis Brami, 1968.
* Oedipina savagei García-París i Wake, 2000.
* Oedipina stenopodia Brodie i Campbell, 1993.
* Oedipina stuarti Brami, 1968.
* Oedipina taylori Stuart, 1952.
* Oedipina uniformis Keferstein, 1868.
# Olivier Pardini

Olivier Pardini (Oupeye, 30 de juliol de 1985) és un ciclista belga, professional des del 2011. Actualment corre a l'equip WB Veranclassic Aqua Protect.

## Palmarès

* 2010
** Vencedor d'una etapa a la Volta a la província de Namur
* 2011
** 1r a la Topcompétition
* 2012
** 1r al Gran Premi Etienne De Wilde
* 2014
** Vencedor d'una etapa al Sibiu Cycling Tour
* 2015
** 1r a la Ronda van Midden-Nederland
* 2016
** 1r a l'Istrian Spring Trophy
** 1r al Circuit de les Ardenes i vencedor d'una etapa
** Vencedor d'una etapa al Tour de Normandia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Beaumé

Beaumé és un municipi francès situat al departament de l'Aisne i a la regió dels Alts de França. L'any 2007 tenia 100 habitants.

## Demografia
### Població

El 2007 la població de fet de Beaumé era de 100 persones. Hi havia 36 famílies de les quals 4 eren unipersonals (4 homes vivint sols), 20 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 41 eren l'habitatge principal de la família, 14 eren segones residències i 2 estaven desocupats. Tots els 56 habitatges eren cases. Dels 41 habitatges principals, 37 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 2 tenien dues cambres, 2 en tenien tres, 13 en tenien quatre i 23 en tenien cinc o més. 38 habitatges disposaven pel capbaix d'una plaça de pàrquing. A 18 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Beaumé el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 8 | 50 a 54 | 4 |
| 0 | 45 a 49 | 4 |
| 8 | 40 a 44 | 4 |
| 4 | 35 a 39 | 8 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 4 |
| 12 | 15 a 19 | 4 |
| 4 | 10 a 14 | 12 |
| 8 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 61 persones, 36 eren actives i 25 eren inactives. De les 36 persones actives 34 estaven ocupades (19 homes i 15 dones) i 2 estaven aturades (2 homes). De les 25 persones inactives 11 estaven jubilades, 8 estaven estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era una fusteria.
L'any 2000 a Beaumé hi havia 9 explotacions agrícoles que ocupaven un total de 316 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Beaumé a l'INSEE.
* Évolution et structure de la population Fitxa amb el detall de dades de Beaumé a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Beaunay

Beaunay és un municipi francès, situat al departament del Marne i a la regió del Gran Est. L'any 2007 tenia 101 habitants.

## Demografia
### Població

El 2007 la població de fet de Beaunay era de 101 persones. Hi havia 48 famílies, de les quals 16 eren unipersonals (4 homes vivint sols i 12 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 45 eren l'habitatge principal de la família, 2 eren segones residències i 3 estaven desocupats. Tots els 50 habitatges eren cases. Dels 45 habitatges principals, 38 estaven ocupats pels seus propietaris i 7 estaven llogats i ocupats pels llogaters; 2 tenien tres cambres, 14 en tenien quatre i 28 en tenien cinc o més. 41 habitatges disposaven pel capbaix d'una plaça de pàrquing. A 18 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Beaunay el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 4 |
| 8 | 65 a 69 | 4 |
| 0 | 60 a 64 | 0 |
| 0 | 55 a 59 | 8 |
| 4 | 50 a 54 | 8 |
| 8 | 45 a 49 | 4 |
| 8 | 40 a 44 | 4 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 4 |
| 4 | 20 a 24 | 8 |
| 0 | 15 a 19 | 4 |
| 8 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 70 persones, 56 eren actives i 14 eren inactives. De les 56 persones actives 54 estaven ocupades (26 homes i 28 dones) i 2 estaven aturades (1 home i 1 dona). De les 14 persones inactives 8 estaven jubilades, 3 estaven estudiant i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils i 1 d'una empresa classificada com a «altres activitats de serveis».
L'únic servei als particulars que hi havia el 2009 era un electricista.
L'any 2000 a Beaunay hi havia 30 explotacions agrícoles que ocupaven un total de 350 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Beaunay a l'INSEE.
* Évolution et structure de la population Fitxa amb el detall de dades de Beaunay a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Olivicultura

L'olivicultura és el conjunt de tècniques i coneixements aplicats al cultiu de l'olivera. Contempla aspectes com la plantació, la poda i els empelts.
La varietat d'oliva és un factor intrínsec que influeix en el gust de l'oli que s'obté, mentre que aquestes tècniques culturals són factors extrínsecs que influeixen en la qualitat de l'oliva. La poda i la fertilització no afecten directament la qualitat de l'oli obtingut, però segons les hores de llum que rep el fruit tindrà certes característiques organolèptiques. El reg sí que hi influeix, fent variar la quantitat de polifenols. El control de plagues i malalties també influeix directament en la qualitat del fruit.

## Referències

* ↑ Roldán Vendrell, Mercedes. Diccionario de términos del aceite de oliva. Arcolibros SL, 2013.
* ↑ «Revista Olivicultura.», 1999. Arxivat de l'original el 2015-11-06. [Consulta: 15 setembre 2018].
* ↑ Brígida Jiménez Herrera y Anunciación Carpio Dueñas. La Cata de los Aceites. Aceite de oliva virgen. Características organolépticas y análisis sensorial.. IFAPA y Junta de Andalucía., 2008, p. 37-41.
# Bernini (cràter)

Bernini és un cràter d'impacte en el planeta Mercuri de 172 km de diàmetre. Porta el nom del escultor italià Gian Lorenzo Bernini (1598-1680), i el seu nom va ser aprovat per la Unió Astronòmica Internacional el 1976.

## Referències

* ↑ Baker, D. M. H.; Head, J. W.; Schon, S. C.; Ernst, C. M.; Prockter, L. M.; Murchie, S. L.; Denevi, B. W.; Solomon, S. C.; Strom, R. G. «The transition from complex crater to peak-ring basin on Mercury: New observations from MESSENGER flyby data and constraints on basin formation models». Planetary and Space Science, 59, 15, 2011, pàg. 1932–1948. Arxivat de l'original el 2013-12-18. Bibcode: 2011P&SS...59.1932B. DOI: 10.1016/j.pss.2011.05.010 [Consulta: 28 gener 2018].
* ↑ «Bernini». Gazetteer of Planetary Nomenclature. United States Geological Survey, 07-03-2011. [Consulta: 21 maig 2017].

## Vegeu també

* Llista de cràters de Mercuri
# Novoúspenka

Novoúspenka (en rus: Новоуспенка) és un poble del krai de Krasnoiarsk, a Rússia, segons el cens del 2010 tenia 620 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Otley (pel·lícula)

Otley és una pel·lícula britànica dirigida per Dick Clement, estrenada el 1968, i adaptada del llibre de Martin Waddell. Ha estat doblada al català.

## Argument

Gerald Arthur Otley és un jove londinenc que viu a Portobello Road i sobreviu gràcies a un esperit emprenedor i la seva astúcia en la venda de petits articles que fa passar com antics. Després de rebre l'ordre de desallotjament de la casa on vivia de lloguer per insolvència es veu obligat a demanar hospitalitat per passar la nit i un dia és convidat a una recepció a la casa d'un cert Kopcenko on, després d'haver conegut a una dona anomenada Imogen, s'adorm per despertar l'endemà enmig d'un prat. Encara confós és informat per alguns amics que és buscat per l'homicidi de Kopcenko, assassinat durant la nit.

## Repartiment

* Tom Courtenay
* Romy Schneider
* Alan Badel
* James Villiers
* Phyllida Law
* Frank Middlemass: Bruce

## Bibliografia

* Monthly Film Bulletin, Número 426 (anglès)
* Sight and Sound, estiu 1969, p. 158 (anglès)

## Referències

* ↑ esadir.cat. Otley. esadir.cat.
* ↑ «Otley». The New York Times.
# Otlu peynir

Otlu peynir (turc) és un tipus de formatge de la cuina turca fa de la llet d'ovelles o vaca. Són formatges madurats que contenen varietats d'herbes tradicionals de Turquia i s'han fabricat durant més de 200 anys a l'est i sud-est del país. Estan fabricats a partir de llet crua. és un formatge semidur i salat al gust. La seva (aroma) és d'all o farigola a causa de les herbes afegides prèviament. Aproximadament, es posen vint-i-cinc tipus d'herbes, per exemple Allium, Thymus, Silene i Ferula que són de les espècies més populars.
S'usen individualment o en combinats adequats. El més popular d'aquests formatges és el Van otlu peyniri que es produeix principalment a la província de Van de Turquia. Es fabriquen en pobles petits i lleteries. Avui en dia, es produeix en altres ciutats de la regió oriental de Turquia i la seva popularitat augmenta de forma contínua a tot Turquia.

## Espècies utilitzades

* Ranunculus polyanthemos L.(Ranunculaceae)
* Nasturtium officinale R. Br. (Brassicaceae)
* Gympsophila L. spp. (Caryophyllaceae)
* Silene vulgaris (Maench) Garcke var. vulgaris (Caryophyllaceae)
* Anthriscus nemorosa (Bieb.) Sprengel (Apiaceae)
* Carum carvi L. (Apiaceae)
* Anethum graveolens L. (Apiaceae)
* Prangos pabularia Lindl. (Apiaceae)
* Prangos ferulacea (L.) Lind. (Apiaceae)
* Ferula L. sp. (Apiaceae)
* Ferula orientalis L. (Apiaceae)
* Ferula rigidula DC. (Apiaceae)
* Thymus kotschyanus Boiss. et Hohen. var. glabrescens Boiss. (Lamiaceae)
* Thymus migricus Klokov et Des. – Shoct. (Lamiaceae)
* Mentha spicata L. subsp. spicata (Lamiaceae)
* Ziziphora clinopodioides Lam. (Lamiaceae)
* Ocimum basilicum L. (Lamiaceae)
* Eremurus spectabilis Bieb. (Liliaceae)
* Allium schoenoprasum L. (Liliaceae)
* Allium fuscoviolaceum Fomin (Liliaceae)
* Allium scorodoprasum L.subsp. rotundum(L.)Stearn (Liliaceae)
* Allium aucheri Boiss. (Liliaceae)
* Allium paniculatum L. subsp. paniculatum (Liliaceae)
* Allium akaka S. G. Gmelin (Liliaceae)
* Allium cf. cardiostemon Fisch. et Mey. (Liliaceae)

## Varietats

* Otlu tulum peyniri

## Vegeu també

* Beyaz peynir
* Tulum peyniri

## Referències

* ↑ Kitchen, Leanne, "Turkey: Recipes and tales from the road", 2011, p.33 (http://books.google.cat/books?id=gAVNb4MkgwUC&pg=PA33&dq=otlu+peynir+turkish&hl=ca&sa=X&ei=NVSFVIHXFYP4UrPHg-gI&ved=0CDsQ6AEwBg#v=onepage&q=otlu%20peynir%20turkish&f=false%5BEnllaç+no+actiu%5D)
# Bicknell (Utah)

Bicknell és una població dels Estats Units a l'estat de Utah. Segons el cens del 2000 tenia 353 habitants.

## Demografia

Segons el cens del 2000, Bicknell tenia 353 habitants, 126 habitatges, i 95 famílies. La densitat de població era de 290 habitants per km².
Dels 126 habitatges en un 38,1% hi vivien nens de menys de 18 anys, en un 62,7% hi vivien parelles casades, en un 8,7% dones solteres, i en un 24,6% no eren unitats familiars. En el 21,4% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,23.
Per edats la població es repartia de la següent manera: un 32,9% tenia menys de 18 anys, un 9,3% entre 18 i 24, un 22,9% entre 25 i 44, un 17,6% de 45 a 60 i un 17,3% 65 anys o més.
L'edat mediana era de 30 anys. Per cada 100 dones de 18 o més anys hi havia 97,5 homes.
La renda mediana per habitatge era de 32.750 $ i la renda mediana per família de 34.500 $. Els homes tenien una renda mediana de 29.750 $ mentre que les dones 20.750 $. La renda per capita de la població era de 13.457 $. Entorn del 12,5% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bicknell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Bicknell». American Fact Finder. Oficina del Cens dels Estats Units, 12-01-2010.
# Biquini (desambiguació)

«Biquini o Bikini» té aquests significats:
* Biquini, banyador femení de dues peces
* Biquini (entrepà), entrepà calent de pa de motlle, pernil dolç i formatge
* Bikini Kill, grup de rock nord-americà
* Atol de Bikini, a les Illes Marshall
* Sala Bikini, antiga sala de ball de Barcelona
* Bikini Bottom, Fons de Bikini és la ciutat fictícia on viu Bob Esponja
# Pancrates d'Arcàdia

Pancrates o Pancraci, en llatí Pancrates o Pancratius,en grec antic Παγκρατης, Παγκράτιος, fou un poeta grec nadiu d'Arcàdia, autor d'un poema sobre la pesca (ἁλιευτικά o θαλάσσια ἔργα), un considerable fragment del qual fou conservat per Ateneu de Naucratis.
Podria ser la mateixa persona que el Pancrates que apareix a la Garlanda de Meleagre i a l'Antologia grega, però es podria tractar també del Pancrates músic o poeta citat per Plutarc.

## Referències

* ↑ 3.Pancrates a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 110
# Blum

* No s'ha de confondre amb Bloom.
Blum és el nom dels següents personatges:
* Ana Cecilia Blum (Guayaquil, 1972) escriptora i periodista equatoriana
* Léon Blum (París, 1872 - Jouy-en-Josas, 1950) polític socialista francès
* Michael Blum (Düsseldorf, 1988), futbolista alemany
* Rutger von Blum (Brindisi, 1267 - Adrianòpolis, Imperi Romà d'Orient; 1305), vice-almirall de la flota de Sicília, almirall de la flota romana d'Orient (megaduc)
# Ou de Fabergé

Un Ou de Fabergé és una de les milers de joies en forma d'ou creades per la casa Fabergé des del 1885 fins a 1917. La majoria eren miniatures que van ser populars com a regal durant la Pasqua cristiana. Es podien enganxar a una cadena per al coll o bé anar sols o en grup.
Els ous Fabergé més famosos i més grossos van ser produïts per al tsars de Rússia Alexandre III i Nicolau II. Dels 50 que es van fer n'han sobreviscut 42. Dos ous anomenats Constellation i Bedoll de Carèlia van ser planificats per a 1918, però no arribaren a ser lliurats.
Set grans ous es van fer per la família Kelch de Moscou.
Els ous estaven fets de metalls nobles o pedres dures decorades amb combinacions d'esmalt vitri i gemmes. El terme "Ou de Fabergé" va esdevenir sinònim de luxe i els ous vistos com a obres mestres de l'art de la joieria.

## Història

El tsar Alexandre III va decidir regalar a la seva esposa l'emperadriu Maria Ferodovna un ou de Pasqua el 1885.
Els anys següents el tsar va encarregar més ous a Carl Fabergé amb l'única condició que cadascun dels ous havia de tenir una sorpresa. El fill del tsar va continuar demanant ous Fabergé fins al triomf de la Revolució soviètica de 1917.
A més Fabergé va fer aquestes grans joies per a selectes clients com la duquessa de Marlborough, la família Nobel, els Rothschilds i els Iusupovs. Entre ells la sèrie feta per a l'industrial Alexander Kelch.

## Galeria d'imatges

* 'Alexandre III Equestre'
* Memòria d'Azov
* Pere el Gran

## Referències

* ↑ The Fabergé Imperial Easter Eggs,by Fabergé, Skurlov, Proler, London, 1997, page 90. ISBN 0-90343-248-X
* 1 2 Undeveloped. «mieks.com - Domain Name For Sale | Undeveloped». [Consulta: 18 desembre 2017].

## Bibliografia

* Toby Faber. Faberge's Eggs: The Extraordinary Story of the Masterpieces That Outlived an Empire (Nova York: Random House, 2008) ISBN 978-1-4000-6550-9
* Gerald Hill. Faberge and the Russian Master Goldsmiths (Nova York: Universe, 2007) ISBN 978-0-7893-9970-0
* Object of Vertu Arxivat 2010-02-10 a Wayback Machine.

## Enllaços externs

* Mieks; website on pictures, history, whereabouts... of Fabergé eggs
* Web de recerca Fabergé per Christel Ludewig McCanless Arxivat 2009-04-06 a Wayback Machine.
* Detalls de cadscun dels ous Fabergé
* BYU article on the eggs Arxivat 2016-03-03 a Wayback Machine.
* "Oval Objects of Desire," Wall Street Journal review of new history of Faberge eggs
# Ouaoumana

Ouaoumana (en àrab واومانة, Wāwmāna; en amazic ⵡⴰⵡⵎⴰⵏⴰ) és una comuna rural de la província de Khénifra, a la regió de Béni Mellal-Khénifra, al Marroc. Segons el cens de 2014 tenia una població total de 8.849 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Blauet de Madagascar

El blauet de Madagascar (Corythornis vintsioides) és una espècie d'ocell de la família dels alcedínids (Alcedinidae) que habita zones humides i costes de Madagascar i les illes Comores.
# Blauet malaquita

El blauet malaquita o blauet crestat (Alcedo cristata) és una espècie d'ocell de la família dels alcedínids (Alcedinidae) que habita rius, llacs i aiguamolls de l'Àfrica Subsahariana, mancant únicament de les zones més àrides.

## Referències

* ↑ Blauet crestat a CERCATERM Rev. 01/05/2012
# Blauet de Malàisia

El blauet de Malàisia o blauet de Malaca (Alcedo peninsulae) és una espècie d'ocell de la família dels alcedínids (Alcedinidae).

## Taxonomia

És una espècie monotípica, si bé molts autors la consideren una subespècie d'Alcedo euryzona

## Hàbitat i distribució

Habita rius de la selva des del sud de Myanmar, cap al sud, a través de la Península Malaia fins Sumatra, Borneo i altres illes menors.

## Referències

* ↑ «Blauet de Malàisia». Cercaterm. TERMCAT, Centre de Terminologia.
* ↑ «Alcedo peninsulae — Malaysian Blue-banded Kingfisher» (en anglès). Avibase. [Consulta: 26 abril 2024].
* ↑ Frank Gill, David Donsker, eds. (2017). "Rollers, ground rollers & kingfishers". World Bird List Versió 7.2. International Ornithologists' Union